На основу члана 10. Закона о јавним службама („Службени гласник РС" број 42/91, 71/94, 79/2005 и 83/2014), члана 6. Одлуке о оснивању Установе дечије одмаралиште „Дивљана" Ниш („Службени лист Града Ниша", број 84/2009, 94/2010, 20/2011 и 26/2014) и члана 37. Статута Града Ниша („Службени лист Града Ниша", број 88/2008, 143/2016 и 18/2019),

Скупштина Града Ниша на седници од \_\_\_\_\_\_\_\_\_2019. године, донела је

**О Д Л У К У**

**о финансирању расхода и издатака Установе Дечије одмаралиште „Дивљана“ насталих у претходном периоду**

**Члан 1.**

Овом одлуком уређује се начин финансирања расхода и издатака Установе Дечије одмаралиште „Дивљана" (у даљем тексту - Установа) насталих у периоду пре стицања статуса индиректног корисника, а ради превазилажења потешкоћа у пословању Установе чији је оснивач Град Ниш.

**Члан 2.**

Град Ниш прихвата финансирање расхода и издатака Установе настале у претходном периоду у укупном износу до 15.000.000,00 РСД. Средства ће Установа искористити за деблокирање комерцијалних рачуна у поступку принудне наплате.

**Члан 3.**

Средства за финансирање расхода и издатака из члана 2. ове одлуке обезбеђена су у буџету Града Ниша за 2019. Годину, Програм 11, Програмска активност 0901-0006, , функција 090, за следеће економске класификације:

- 4110 Плате, додаци и накнаде запослених у износу до 8.000.000,00 РСД

- 4120 Социјални доприноси на терет послидавца у износу до 1.000.000,00 РСД

- 4130 Накнаде у натури у износу до 1.000,00 РСД

- 4140 Социјална давања запосленима у износу до 100.000,00 РСД

- 4150 Накнаде трошкова за запослене у износу до 1.000,00 РСД

- 4210 Стални трошкови у износу до 3.006.000,00 РСД

- 4220 Трошкови путовања у износу до 2.000,00 РСД

- 4230 Услуге по уговору у износу до 1.500.000,00 РСД

- 4250 Текуће поправке и одржавање у изнсу до 90.000,00 РСД

- 4260 Материјал у износу до 1.050.000,00 РСД

- 4650 Остале дотације и трансфери у износу до 50.000,00 РСД

- 4820 Порези, обавезне таксе, казне и пенали у износу до 100.000,00 РСД

- 4830 Новчане казне и пенали по решењу судова у износу до100.000,00 РСД

**Члан 4.**

Установа је у обавези да уз захтеве за пренос средстава из буџета Града Ниша подноси спецификације неизмирених обавеза НБС, а на основу приоритета повериоца за које oдговорно лице Установе, потписом гарантује тачност података.

**Члан 5.**

Установа је дужна да, у року од 8 (осам) дана од дана извршеног преноса средстава из буџета Града Ниша за измирење обавеза из члана 4. Одлуке, достави пратећу финансијску документацију Градској управи Града Ниша Секретаријату за дечију и социјалну заштиту.

.

**Члан 6.**

Ова одлука ступа на снагу даном објављивања у „Службеном листу Града Ниша".

Број: \_\_\_\_\_\_\_\_\_\_\_\_\_\_\_\_\_

У Нишу,\_\_\_\_\_\_\_\_\_\_\_\_\_\_\_

**СКУПШТИНА ГРАДАНИША**

**Председник**

Мр Раде Рајковић

**О б р а з л о ж е њ е**

Правни основ за доношење Одлуке о финансирању расхода и издатака Установе Дечије одмаралиште „Дивљана" насталих у периоду пре стицања статуса индиректног корисника, а ради превазилажења потешкоћа у пословању Установе чији је оснивач Град Ниш је садржан у члану 10. Закона о јавним службама, којим је прописано да се „Средства за обављање делатности односно послова из члана 3. овог закона, обезбеђују из буџета, непосредно од корисника, продајом производа и услуга на тржишту, из средстава социјалног осигурања, донаторством и из других извора, у складу са законом“ и члану 6. Одлуке о оснивању установе, којим је прописано да „Установа стиче средства за обављање делатности:

* из буџета Града
* из цене услуга
* из осталих прихода и извора.“

Чланом 2. став 1.тачка 8. Закона о буџетском систему („Службени гласникРС“, 54/2009....113/2017) је прописано да оснивач, преко директних корисника буџетских средстава врши законом утврђена права упогледу управљања и финансирања над индиректним корисницима.

Поремећај у финансијском пословању и блокада комерцијалних рачуна угрожава обављање делатности Установе, а последице би могле да се манифестују и на Град у виду обуставе ненаменских трансфера од стране Републике и прихода од пореза на зараде.

Према подацима Установе, претежни део неизмирених обавеза Установе које су блокирале комерцијалне рачуне, односи се на неисплаћене зараде запослених у периоду јуни 2018.- октобар 2019. године, судске трошкове и трошкове извршења, услуге по уговору и неизмирене комуналне трошкове.

Установа тренутно нема сопствених прихода којим би деблокирала своје комерцијалне рачуне, па је Одлуком о буџету за 2019. годину стекла статус индиректног корисника и средства за ову намену обезбеђена су у Програму 11, Програмска активност 0901-0006, функција 090 у износу од 15.000.000,00 РСД.

**СЕКРЕТАР**

Мирјана Поповић